Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: évi LIV. törvény módosításáról szóló 2003. évi XIX. törvény felhatalmazást ad a kormánynak arra, hogy a mozgásában korlátozott személy parkolási igazolványának kiadásával és nyilvántartásával kapcsolatos részletes eljárási szabályokat meghatározza. A személyes adatok kezelésére vonatkozó törvényi felhatalmazás tehát létezik, a részletes szabályokat pedig a mozgásában korlátozott személy parkolási igazolványáról szóló 218/2003. (XII. 11.) kormányrendelet (továbbiakban: Rendelet) tartalmazza, amely 2004. július 1-jén lépett hatályba. Az igazolványon a Rendelet 3. számú mellékletében felsorolt adatfajták
Paragraph Index: 598

évi LIV. törvény módosításáról szóló 2003. évi XIX. törvény felhatalmazást ad a kormánynak arra, hogy a mozgásában korlátozott személy parkolási igazolványának kiadásával és nyilvántartásával kapcsolatos részletes eljárási szabályokat meghatározza. A személyes adatok kezelésére vonatkozó törvényi felhatalmazás tehát létezik, a részletes szabályokat pedig a mozgásában korlátozott személy parkolási igazolványáról szóló 218/2003. (XII. 11.) kormányrendelet (továbbiakban: Rendelet) tartalmazza, amely 2004. július 1-jén lépett hatályba. Az igazolványon a Rendelet 3. számú mellékletében felsorolt adatfajták szerepelnek. Az elõlapon a kerekesszék-szimbólum, az igazolvány sorszáma, az érvényesség lejártának dátuma és az igazolványt kiállító hatóság neve szerepel. Ezek az adatok az Avtv. szerint önmagukban nem minõsülnek személyes adatnak mindaddig, amíg egy természetes személlyel összefüggésbe nem hozhatók. Ha a parkolás során csak ezek az adatok válnak megismerhetõvé egy külsõ szemlélõdõ számára, akkor ez nem jelenti a személyes adatok védelméhez fûzõdõ jog sérelmét, hiszen ezen adatok alapján nem állapítható meg a parkolási kedvezményre jogosult mozgássérült személy kiléte. A kártya hátoldalán található a jogosult neve, törvényes képviselõjének a neve, az aláírások, a jogosult arcképmása és a kiállítás dátuma. Ezek az adatok személyes adatok, melyek kezelése a hivatkozott törvények és a Rendelet alapján jogszerûen történhet. Az adatkezelés során az érintett arcképmását, de egyéb személyes adatait is védeni kell a jogosulatlan hozzáférésektõl. A parkolási igazolvány jelenlegi kártya formájában megfelel az adatbiztonság követelményének, hiszen a szélvédõre, mûszerfalra helyezve a hátoldalán található személyes adatokat fizikailag védi attól, hogy jogosulatlan személyek számára megismerhetõvé váljanak. A parkolási jogosultság megállapításához szükséges adatkör a kártya elõlapján található. Az új, kártya formátumú parkolási igazolvány az adatvédelmi követelményeknek megfelel, és nem sérti az érintettek személyiségi jogait. (1123/A/2004, 1248/A/2004) Egy körjegyzõ állásfoglalást kért arról, hogyan szerezhetnek jogszerûen tudomást a Roma Holocaust Megbékélési Program keretében kárpótlásban részesültek személyes adatairól, a kárpótlás tényérõl, öszszegszerûségérõl. Az adatkezelés céljaként azt jelölte meg, hogy a megítélt és kifizetett kárpótlás összegét figyelembe akarják venni a szociális rászorultság megállapításánál, mivel a településen, a méltányosság címén megállapítható közgyógyellátási igazolvány iránti kérelmezõk között volt több olyan személy, akikrõl „nem hivatalos információ” szerint a képviselõ-testület egyes tagjai tudják, hogy a Roma Holocaust Megbékélési Program keretében kárpótlásban részesültek. Abból, hogy az érintett a Roma Holocaust Megbékélési Program keretében kárpótlásban részesült, az etnikai kisebbséghez tartozására vonatkozó különleges adatra lehet következtetni. Ha az érintett ezzel kapcsolatban nyilatkozik, és írásbeli hozzájárulását adja különleges adatainak kezeléséhez, még önmagában nem jelenti azt, hogy a kárpótlás címén kapott összeget szociális helyzetének, rászorultságának megállapításakor figyelembe lehet venni. A kárpótlás egyszeri juttatás, mely nem tartozik a rendszeres jövedelmek közé. Nincs olyan hatályos törvény, amely elõírja, hogy a közgyógyellátásra jogosultság megállapításakor a szociális rászorultság szempontjából figyelembe vehetõ a kárpótlás jogcímen juttatott egyszeri jövedelem, melybõl esetleg következtetni lehet az érintett különleges adatára. Az Szt. egyértelmûen meghatározza, hogy kik jogosultak közgyógyellátásra, és ezen túl, a méltányosság címén megállapítható – a képviselõ-testület döntési jogkörébe tartozó – közgyógyellátásra való jogosultság megállapításakor milyen szempontokat kell figyelembe venni. (950/K/2004) Helyi adóhatóság A helyi adózással összefüggõ beadványok különféle panaszokat fogalmaztak meg mind a helyi adókról szóló

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes